钦定古今图书集成/理学汇编/学行典/第089卷 > 顾宁人日知录 > 《致知》
## 钦定古今图书集成/理学汇编/学行典/第089卷 > 顾宁人日知录 > 《致知》

致知者，知止也。知止者何？“为人君止于仁，为人臣止
于敬，为人子止于孝，为人父止于慈，与国人交止于
信”，是之谓止。知止然后谓之知至。君臣、父子、国人之
交，以至于“礼仪三百，威仪三千”，是之谓物。

《诗》曰：“天生烝民，有物有则。”《孟子》曰：“舜明于庶物，察于
人伦。”昔者武王之访，箕子之陈，曾子子游之问，孔子
之答，皆是物也。故曰万物皆备于我矣。

“以格物为多，识于鸟兽草木之名，则末矣。智者无不
知也，当务之为急。